**EXTRAS - RAPORT**

privind participarea Autorității Electorale Permanente la reuniunea de prezentare a formei finale aStudiului ***Metode alternative de exprimare a votului: Lecții învățate pentru Republica Moldova din experiența României și Estoniei,*** eveniment organizat de către Institutul pentru Politici și Reforme Europene din Republica Moldova în cadrul proiectului „Metode alternative de vot”, implementat în parteneriat cu LID Moldova și Expert-Forum, cu suportul Fundației Konrad Adenauer (KAS) în data de 23 februarie

**Prezentarea participanților și a subiectelor dezbătute**

**Locație**:Videoconferință prin intermediul aplicației ZOOM.

 Realizatorii studiului, reprezentanți ai societății civile din Republica Moldova în colaborare cu reprezentanți ai societății civile din România au invitat reprezentanți ai unor autorități și instituții publice cu atribuții în organizarea alegerilor din Republica Moldova și România

Din partea Autorității Electorale Permanente a participat directorul general al Departamentului logistică electorală;

 **Agenda**:

* 13.00 – 13.30 Înregistrarea participanților
* 13.30 – 14.00 Cuvânt de deschidere
* Cuvânt de deschidere
* Dorin Cimil, Președintele Comisiei Electorale Centrale (CEC) ;
* Sanda Sandu, Coordonatoare de Program, Fundația Konrad-Adenauer-Stiftung (KAS) ;
* Elena Prohnițchi, Secretarul Coaliției Civice pentru Alegeri Libere și Corecte (CALC);
* Prezentarea variantei finale a Studiului „Metode alternative de exprimare a votului: Lecții învățate pentru Republica Moldova din experiența României și Estoniei”:
* Mihai Mogîldea, Lider de echipă, programul Europenizare, IPRE – prezentarea generală a proiectului și a contextului din Republica Moldova
* Victor Guzun, expert în e-guvernare, LID Moldova
* Septimius Pârvu, expert în procese electorale, Expert-Forum
* Comentarii:
* Igor Munteanu, Deputat, Parlamentul Republicii Moldova
* Iurie Ciocan, Ex-președinte al Comisiei Electorale Centrale, a Republicii Moldova
* Galina Sajin, Deputat, Parlamentul Republicii Moldova
* Iurie Țurcanu, Director al Agenției de Guvernare Electronică (AGE)
* Svetlana Toma, Șefa Direcției Operațiuni Poștale, Poșta Moldovei

Moderator: Iulian Groza, Director Executiv, IPRE

* 14.50 – 15:20 Sesiunea de dezbateri
* 15.20 – 15:30 Concluzii

**Prezentarea studiului**

În urma reuniunii de consultare privind proiectul Studiului *Metode alternative de exprimare a votului: Lecții învățate pentru Republica Moldova din experiența României și Estoniei* au fost reținute unele propuneri de îmbunătățire a acestuia.

Președintele CEC Moldova le-a mulțumit realizatorilor studiului și a reiterat deschiderea instituției pentru realizarea testărilor necesare în situația în care decidenții politici stabilesc utilizarea modalităților alternative de vot, în timp ce doamna Sanda Sandu, Coordonatoare de Program, Fundația Konrad-Adenauer-Stiftung (KAS) și Elena Prohnițchi, Secretarul Coaliției Civice pentru Alegeri Libere și Corecte (CALC) au subliniat importanța realizării studiului și au mulțumit la rândul lor autorilor și finanțatorilor.

Autorii au prezentat succint forma finală a studiului realizat subliniind avantajele metodelor alternative de vot. După prezentarea studiului s-a dat cuvântul invitaților care, pe de o parte, au considerat importantă realizarea studiului, iar pe de altă parte au subliniat faptul că a trebuit organizat un grup de lucru care să analizeze oportunitatea introducerii metodelor alternative de vot, deoarece pentru introducerea acestor metode este necesară decizia politică. Majoritatea vorbitorilor au considerat că Republica Moldova este pregătită din punct de vedere al resurselor tehnice și umane să testeze și să implementeze proiectele tehnice prezentate. De asemenea, a fost menționată și colaborarea foarte bună dintre AEP România și CEC Moldova, precum și susținerea reciprocă.

 În final, s-a considerat oportună și necesară identificarea unei modalități de testare a metodelor alternative de vot în anul 2021, cum ar fi, spre exemplu, cu ocazia desfășurării unor alegeri parțiale locale.